Көптүк

Көптүк – математиканын негизги түшүнүктөрүнүн бири; бир бүтүн нерсе катары каралуучу кандайдыр бир түрдүү объектилердин же элементтердин жыйнагы. Жаратылыштагы каалаган объектилер Көптүк боло алат. Мисалы, шаар калкы, үйлөр, тегиздиктеги чекиттер, чарбактагы бак-дарактар ж. б. сандан турган Көптүк – сан Көптүгү деп аталат. Эгерде Көптүктүн элементтерин саноого мүмкүн болсо, ал {a, b,...} Көптүк менен белгиленет. Эки Көптүктүн (А, В) жок дегенде бирине тиешелүү болгон бардык элементтерден турган Көптүк Көптүктөрдүн биригүүсү (С) деп аталып, С=АʊВ деп белгиленет. Көптүктөрдүн кесилиши – бир эле мезгилде А көптүгүнө да жана В көптүгүнө да тиешелүү болгон элементтерден турган (С) көптүгү жана С=АΩВ түрүндө белгиленет. 
Категория:Математика
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9